*Projekts*

2012.gada Noteikumi Nr.

Rīgā (prot. Nr. .§)

**Grozījumi Ministru kabineta 2010.gada 10.augusta noteikumos Nr.740 „Kārtība, kādā ziņo par Eiropas Savienības struktūrfondu un Kohēzijas fonda ieviešanā konstatētajām neatbilstībām, pieņem lēmumu par piešķirtā finansējuma izlietojumu un atgūst neatbilstošos izdevumus”**

Izdoti saskaņā ar

Eiropas Savienības struktūrfondu

un Kohēzijas fonda vadības likuma

18.panta 3.punktu

Izdarīt Ministru kabineta 2010.gada 10.augusta noteikumos Nr.740 „Kārtība, kādā ziņo par Eiropas Savienības struktūrfondu un Kohēzijas fonda ieviešanā konstatētajām neatbilstībām, pieņem lēmumu par piešķirtā finansējuma izlietojumu un atgūst neatbilstošos izdevumus” (Latvijas Vēstnesis, 2010, 128.nr; 2011, 128.nr.) šādus grozījumus:

1. Papildināt noteikumus ar 6.1 un 6.2 punktu šādā redakcijā:

 „6.1 Ja līgumslēdzējs, sadarbības iestāde, atbildīgā iestāde vai vadošā iestāde nepiekrīt revīzijas iestādes ierosinātajām finanšu korekcijām, sertifikācijas iestāde ietur no Eiropas Komisijai deklarējamiem izdevumiem tos izdevumus, kurus revīzijas iestāde atzinusi kā neatbilstošus. Pēc revīzijas iestādes ziņojuma par ierosināto finanšu korekciju saņemšanas, līgumslēdzējs pieņem lēmumu par neatbilstības konstatēšanu.

 6.2 Sertifikācijas iestāde atbilstoši šo noteikumu 6.1punktam ieturētos izdevumus deklarē Eiropas Komisijai tikai tad, ja revīzijas iestāde ir atzinusi ieturētos izdevumus par atbilstošiem.”.

1. Izteikt 7. punktu šādā redakcijā:

„7. Līgumslēdzējs informāciju par konstatēto neatbilstību, tai skaitā par šo noteikumu 6.1punktā minēto revīzijas iestādes ierosināto finanšu korekciju, ievada Eiropas Savienības struktūrfondu un Kohēzijas fonda vadības informācijas sistēmā (turpmāk – vadības informācijas sistēma) atbilstoši termiņiem, ko nosaka vienošanās par kārtību, kādā izmanto vadības informācijas sistēmu. Ja minētā vienošanās nenosaka, kādā termiņā ievadāma informācija par konstatēto neatbilstību, līgumslēdzējs pēc lēmuma par attiecīgās neatbilstības konstatēšanu pieņemšanas to ievada vēlākais piecu darbdienu laikā no nākamā mēneša sākuma.”

1. Aizstāt 15.punktā vārdus „un atbildīgo iestādi (ja tā nav līgumslēdzējs)” ar vārdiem „atbildīgo iestādi un sadarbības iestādi (ja tās nav līgumslēdzējas)”.

4. Papildināt 19.1.apakšpunktu aiz vārda „maksājuma” ar vārdu „pieprasījuma”.

5. Svītrot 21.punktā vārdu „papildus”.

6. Papildināt 25.1.apakšpunktu aiz vārda „maksājuma” ar vārdu „pieprasījuma”.

7. Svītrot 27.punktā vārdu „papildus”.

8. Izteikt 32.punktu šādā redakcijā:

 „32. Līgumslēdzējs piecu darbdienu laikā pēc neatbilstoši veikto izdevumu atmaksas šo noteikumu 30.punktā minētajā kontā:

 32.1. iesniedz maksājumu iestādē maksājuma rīkojumu par atgūtā Eiropas Savienības fonda un valsts budžeta finansējuma pārskaitīšanu valsts budžeta ieņēmumos. Maksājumu iestāde nodrošina maksājuma rīkojuma izpildi triju darbdienu laikā pēc tā saņemšanas.

 32.2. informē sertifikācijas iestādi par atgūto Eiropas Savienības fonda un valsts budžeta finansējumu, norādot projekta numuru un nosaukumu, kopējo neatbilstoši veikto izdevumu summu un tās sadalījumu pa finansēšanas avotiem.”.

Ministru prezidents V.Dombrovskis

Finanšu ministrs A.Vilks

18.01.2012. 14:30

394

J.Pitļuka

tālr.: 67083888

fakss: 67095697

 jekaterina.pitluka @fm.gov.lv